open-index/open-wikipedia-markdown huggingface dataset:
Erik Lorange

**Erik Emil Lorange** (født 8. mars 1919 på Finse, død 30. mars 2019) var en norsk arkitekt, mest kjent som byplanlegger.

Etter studiene ved Norges tekniske høgskole 1942 jobbet han et par år for Akers reguleringsvesen under Thorleif Jensen (1903–1972). Som reguleringsarkitekt for Finnmarkskontorets distrikt II var han basert 1945 til 1947 i Alta med gjenreisingen i Alta, Talvik, Loppa og Kautokeino. Fra 1947 til 1950 var han konstituert leder for Brente steders regulering. Han var byplansjef i Kristiansand fra 1950 til 1965, og stod bak en rekke store utviklingsprosjekter i byen. I en periode var han også FN-rådgiver i Singapore, der han kartla slumområdet «Chinatown», som skulle saneres og fornyes samtidig med at Singapore ble uavhengig fra Storbritannia. I 1965 gikk han til jobben som fylkesregulerende arkitekt i Vestfold. Fra 1971 til 1986 var han professor i planlegging ved Arkitekthøgskolen.

Han er sønn av Georg Robert Lorange (1881–1967) jernbaneingeniør og Emilie Brodersen (1884–1967).

## Se også
* Lorange (slekt)

## Premier
* Deltakermedaljen for illegalt arbeide
* Bolig- og byplanprisen hedersprisen 2012.

## Utgivelser
* 
* 
* 
* 
* 

## Referanser
Ljosfonn

**Ljosfonn** er en stor platåbre i Torell Land på Spitsbergen, Svalbard. Den ligger øst for den øvre del av Nathorstbreen, rundt 500 meter over havet, og er rundt 12 kilometer lang og 4 kilometer bred. Flere store dalbreer starter fra Ljosfonn, deriblant Nathorstbreen mot vest, Emiljanovbreen mot nord, og Skimebreen og Anna Margrethebreen mot øst.

Navnet betyr «den lyse breen»

## Referanser
Tobias Ludvigsson

**Tobias Ludvigsson** (født 22. februar 1991) er en profesjonell svensk landeveissyklist. Han sykler for Q36.5 Pro Cycling Team.

## Meritter

;2008
: Nasjonal Junior-Mester landevei
;2009
: Nasjonal Junior-Mester landevei
;2011
:Prologen, Normandie rundt
:4. etappe, Thüringen-Rundfahrt U23
;2012
:2.-plass, Nasjonalt Mesterskap Landevei
:3.-plass sammenlagt, Tour of Hainan
;2013
:2.-plass sammenlagt, Driedaagse van West-Vlaanderen
;2014
:Sammenlagt og 4. etappe, Étoile de Bessèges
;2017 
:Svensk mester på tempo
;2018
:Svensk mester på tempo

## Referanser


## Eksterne lenker
*
Dragking

**Dragking** eller **drag king** (engelsk for «dragkonge»), forkortet **DK**, er en kvinnelig underholdningsartist som kler seg ut og opptrer som mann i dragshow. Kvinnen kan også leke med mannlige kjønnsuttrykk for å vekke oppmerksomhet.

Både dragkings og dragqueens er ofte tilknyttet LHBT-kulturen, det vil si miljøer preget av lesbiske, homofile, bifile og transpersoner. DK defineres der gjerne som en adferd, ikke en identitet.

## Før og nå
Seint på 1800-tallet og tidlig på 1900-tallet var det flere kvinnelige dragkings som ble berømte stjerner i varieté- og vaudeville-forestillinger i *[[music halls]]* i Storbritannia. Britisk pantomime beholdt også tradisjonen med å la kvinner spille mannlige roller. 

Fra midten av 1990-tallet har enkelte dragkings fått nesten samme status som dragqueens, en type dragartister som har en lengre og mer omfattende tradisjon i LHBT- og populærkulturen. 

Rollefigurene som dragkongene framstiller, har gjerne karikert maskuline kjennetegn og representerer stereotype mannsroller, for eksempel kroppsarbeidere, menn i dress eller rap-artister. Artistene kan også imitere berømte mannlige artister, for eksempel Elvis Presley og Michael Jackson. Vanligvis inneholder scenenumrene dans og sang, enten utført med egen stemme eller som lipsync til playback, det vil si forhåndsinnspilt lyd med musikk og stemmer. 

Den norske dokumentarfilmen *[[Jenter med baller]]* fra 2010 handler om den norske dragking-gruppa «daKings».

### Ordbakgrunn
Det engelske ordet *[[drag]]* kan betegne det å kle seg ut i klær beregnet for det det motsatte kjønn, gjerne på en overdreven måte. Det språklige opphavet er usikkert. Én teori går ut på at *drag* er et slangord som oppstod i teaterlivet på 1870-tallet og nærmest betyr «(utkledt i kjole med langt) slep». Ordet ble på 1800-tallet også brukt om transvestitter.

*Drag* kan også være dannet fra et persisk ord for «slave», som i en fransk variant i USA skal ha vært kallenavn for «en huslig tøffelhelt i kvinneklær». Betegnelsen *drag king* skal første gang ha stått på trykk i 1972.

## Se også
* Dragshow, underholdningsform og -forestilling der artister kler seg ut som det motsatte kjønn
* Dragqueen, mannlig artist som kler seg ut og opptrer som en karikert feminin kvinnefigur
* Crossdressing, engelsk betegnelse for det å kle seg ut som det motsatte kjønnet
* Transvestisme, trangen til å kle seg og agere som det motsatte kjønn
* Transmann, transperson som ved fødselen anses som jente,men seinere identifiserer seg som en mann
## Eksterne lenker
*
Byregion Aachen

**Byregion Achen** (tysk:*Städteregion Aachen* eller *StädteRegion Aachen* er en *storkommune av særegen karakter* (tysk:*Kommunalverband besonderer Art*) sørvest i den tyske delstaten Nordrhein-Westfalen. Administrasjonssted er Aachen.

Storkommunen etterfulgte Kreis Aachen som ble sammenslått med byen Aachen. Tilsvarende spesialkommuner finnes i Niedersachsen (Region Hannover) og i Saarland (Reginalverband Saarbrücken).

Byregion Aachen omfatter kommunene Aachen, Alsdorf, Baesweiler, Eschweiler, Herzogenrath, Monschau, Roetgen, Simmerath, Stolberg og Würselen.

## Referanser


## Eksterne lenker
*
Polakkbreen

**Zawadzkibreen** er en 15 kilometer lang og rundt 4 kilometer bred sidebre til Nathorstbreen på Spitsbergen, Svalbard. Den er en dalbre og ligger i Torell Land. Breen starter øst for Kopernikusfjellet og går mot nordøst på sørsida av Pilsudskifjella.

Breen har navn etter folkeslaget polakker.

## Referanser
Ikke-spillerstyrt spiller

En **ikke-spillerstyrt spiller**, **ikke-spillerstyrt figur** eller **NPC** (fra engelsk: «non-playable character») er en figur i et rollespill eller videospill som ikke styres av en spiller, men heller av spillet, dets kunstige intelligens eller – i verbale rollespill – en spilleder.

## I videospill
Ikke-spillerstyrte figurer forekommer i de fleste spill, og er muligens mest merkbare i MMORPG-spill og førstepersonsskytespill. I noen tilfeller er ikke-spillerstyrte figurer ofte programmert til å reagere på samme måte som det mennesker ville ha gjort i forskjellige situasjoner, men de får ofte satt begrensninger til hvor eksakte de er slik at de ikke skal være uoverkommelige for menneskelige spillere. Noen ikke-spillerstyrte figurer er nærmest objekter, som står på ett sted for å gi ut oppdrag, drive handel eller som en veiviser.
## Referanser
Dobrowolskibreen

**Dobrowolskibreen** er en 7 kilometer lang og rundt 2 kilometer bred sidebre til Nathorstbreen på Spitsbergen, Svalbard. Den er en dalbre og ligger i Torell Land. Breen starter nordøst for Sølvknappane, på et breplatå hvorfra Dobrowolskibreen går mot vest og Krøkjebreen går mot øst.

Breen har navn etter den polske geofysikeren og polarforskeren Antoni Bolesław Dobrowolski.

## Referanser
Allround-VM på skøyter 2013 - sammenlagt menn

**Allround-VM på skøyter 2013 - sammenlagt menn** Kun de 8 beste fikk gå 10000 meteren.

## Referanser




## Eksterne lenker
* International Skating Union
Malstrøm (antologi)

***Malstrøm*** er en antologi med norske science fictionnoveller som var bidrag i Lanterne-seriens konkurranse i 1971. Juryen besto av Jon Bing, Tor Åge Bringsværd og Sigmund Hoftun. *Malstrøm* var den første science fiction antologien med norske forfattere. Antologien ble utgitt som nummer 165 av Lanterne-bøkene under vignetten Lanterne science fiction av Gyldendal Norsk Forlag i 1972. Den inneholder blant annet første publikasjon av Jon Michelet i bokform og tidlige møter med forfatterne Dag Ove Johansen, Reidar Jensen og Ingar Knudtsen – samt Tor Edvin Dahl som allerede hadde noen bøker på samvittigheten. Foruten novellene, inneholder boka en bibliografi over science fiction av norske forfattere 1719–1971 ved Ola Strøm. Peter Haars har laget omslaget.

## Omtale
Da boken kom skrev Nils Nordberg i *VG*:

## Innhold
* *Forord* ved Sigmund Hoftun
* Gunnar Bæra: *Deportasjonen*
* Tor Edvin Dahl: *Om kjønnsliv, barn, vesener fra diverse planeter og solsystemer samt en god del andre ting det kan være fornuftig å vite noe om*
* Cato N. Lindberg: *De anima*
* Per G. Olsen: *Kasus*
* Audun Briseid: *Virkelighetsfortolkning nr. 12 og 35*
* Hilde Stoltz: *A special morning*
* Reidar Jensen: *Forsidepiker smiler aldri to ganger*
* Dag Ove Johansen: *År 33 e. TV*
* Per G. Olsen og Roar Ringdahl: *Et fengslende program*
* Steinar Jakobsen: *Kongeriget Norge er et frit, selvstendigt, udeleligt og uafhængigt Rige*
* Jon Michelet: *Spermasettene*
* Sigmund Doksum: *Fremtidsvisjoner på Helsfyr-bussen. Nummer en*
* Audun Briseid: *En historie om vold, fortalt til folk som vil ha fred*
* Dag Ove Johansen: *Vietnam-krigen betraktet som en seilas i motvind*
* Sigmund Doksum: *Alternative dødsmåter. Nummer en: Ved stranden. Nummer tre: Den perfekte brunfarge*
* Oddvar Foss: *Saboto-krig*
* Hallstein Moan: *Jakt*
* Terje Hoel: *Den siste revolusjon*
* Knut Bjørgen: *Kjærlighet gjør...*
* Per G. Olsen: *Snø*
* Trond Botnen: *Møtet*
* *Likhetstegn*. Etterord ved Bing & Bringsværd.
* *Om forfatterne*
* *Science fiction av norske forfattere (1719–1971)*. En bibliografi ved Ola Strøm.

## Utgivelsesdetaljer
1972, Gyldendal Norsk Forlag, 

## Se også
Andre antologier av norsk science fiction og fantasy:
**[[Nazar 4: Dragsug]]* (Gyldendal Norsk Forlag 1977)
**[[Siste reis (antologi)|Siste reis]]* (Bok og Magasinforlaget 1983)
**[[Asterveg]]* (Bok og Magasinforlaget 1989)
**[[Evigskogen]]* (Bok og Magasinforlaget 1990)

## Referanser
Tyrimmas av Makedonia

**Tyrimmas** (gresk: Τυρίμμας) var en konge av Makedonia fra rundt 750 f.Kr. til 700 f.Kr., eller 765/4 f.Kr. til 727/6 f.Kr. (nøyaktige beregninger er ikke mulig). Ifølge de gamle kongelistene regjerte han i 38 år, men Diodorus Siculus mente det var 43 år. Ingen detaljer er kjent om ham.

Som de kongene forut ham er han mest sannsynlig legendarisk, og ikke historisk.

## Referanser


## Litteratur
* Hieronymus: *Chronicon* (Merton-manuskriptet), Folio 76 recto
Gretchen Mol

**Gretchen Mol** (født 1972) er en amerikansk skuespiller og tidligere modell. Hun er best kjent for sine roller i filmer som *[[Siste spill]]*, *[[Celebrity (film)|Celebrity]]*, *[[3:10 to Yuma (2007)|3:10 to Yuma]]*, *[[The Thirteenth Floor]]* og *[[The Notorious Bettie Page]]*, hvor hun spilte tittelrollen. Hun spiller for tiden Gillian Darmody i HBOs *[[Boardwalk Empire]]*.

## Referanser


## Eksterne lenker
* 
*
Geværkolbe

**Geværkolbe**, også kalt **skulderkolbe** eller **skulderstokk** (engelsk *buttstock*), er den bakerste delen av skjeftet på lange skytevåpen, som for eksempel rifle og hagle, og brukes for skulderstøtte. Fremfor kolben finnes pistolgrepet for håndplassering. Pistoler og revolvere har ikke kolber, men istedet bare et pistolgrep.

Geværkolber er tradisjonelt laget av tre eller laminert treverk, men på moderne våpen er det også vanlig med kunststoffer som nylon og glassfiberarmert plast, gjerne med en gummiert overflate for bedre grep. I mer eksklusive våpen nyttes dyrere trematerialer som valnøtt eller mahogny. Elfenben og ibenholt har også blitt brukt som eksklusive materialer.

På baksiden av kolben er det ofte montert en kolbekappe, gjerne av myk gummi for å beskytte skulderen mot våpenets rekyl. Kappen har og funksjonen at den beskytter baksiden av kolben mot slag.

Geværkolber kan være sammenleggbare eller mulige å folde, hvor sistnevnte kalles foldekolbe. Mange geværmodeller og haglevåpen kan deles i overgangen mellom kolbe og løpet, for eksempel for lading eller for demontering i forbindelse med transport eller rengjøring. 

## Se også
* Skjefte
** Pistolgrep, delen av skjeftet hvor man holder skytehånden (pistol, rifle eller hagle)
* Glidekasse
* Pipe

## Referanser


## Eksterne lenker
* Klikk.no: ''Beskytt rifla mot vær og vind''
Julius Clementz

**Mentz Hartvig Julius Clementz** (født 24. mai 1890 i Kristiania, død 3. august 1961) var en norsk fotballspiller som var aktiv tidlig på 1900-tallet. Han var målvakt for Mercantile og spilte to kamper for det norske . Han debuterte mot  på Frogner i 1910 og spilte også landskampen mot Sverige på Råsunda året etter. I den siste kampen reddet han et straffespark fra svenskenes stjernespiller Erik Börjesson. Clementz var reservemålvakt for Ingolf Pedersen under OL i 1912.

## Referanser




## Eksterne lenker
* 
*  Julius Clementz – spillerprofil på *playerhistory.com*.
* Norsk fotballhistorie – to lagbilder med Clementz.
Dusken.no

**Dusken.no** er en flermedial nettavis for, av og om studentene i Trondheim. Nettavisen oppstod i 18. mai 1994 som en nettversjon av Under Dusken, men ble relansert under sitt nåværende navn 31. oktober 2012. Dusken.nos redaksjonelle innhold er i hovedsak rettet mot Trondheimsstudenter, og oppdateres daglig med nyheter, sport, kultur, debatt- og forbrukerstoff. Avisen produseres utelukkende på frivillig basis av Trondheimsstudenter. Dusken.no er også tilholdssted for de øvrige studentmediene i Trondheim: studentradioen Radio Revolt, papiravisen Under Dusken og nett-tven Student-TV.

Dusken.no blir utgitt av mediehuset Studentmediene i Trondheim AS, som eies av Studentersamfundet i Trondhjem og Studentsamskipnaden i Trondheim. Styret i Studentmediene innsetter ansvarlig redaktør, som også har fullt redaksjonelt ansvar for mediene Radio Revolt, Under Dusken og Student-TV. Ansvarlig redaktør per dags dato er Inga Skogvold Rygg. Nettredaktør er Vilde Mariussen.

## Eksterne lenker
* Offisielle nettsider 
* Studentmediene i Trondheim AS
* Første utgave av nettavisen
Argaios I av Makedonia

**Argaios I** (gresk: Ἀργαῖος Αʹ) var en konge av Makedonia som styrte i tiden fra rundt 678 f.Kr. og fram til rundt 640 f.Kr. Han etterfulgte sin far Perdikkas I på den makedonske tronen. Selv etterlot han tronen til sin sønn og arving Filip.

Argaios opptrer i fortellingen om Dionysos Pseudanor (den makedonske epitetet *Pseudanor*, pseudo- + anēr, «falsk mann», metaforisk en «svekket (kastrert) mann») som fortalt av Polyainos, henviste til kongen som sto imot en invasjon fra Illyria ved en Galauros ved hjelp av kvinner:

:«I styret til Argaios, invaderte illyriske taulanterne under Galauros Makedonia. Argaios, som hadde en meget liten hær, ledet de makedonske jomfruer (*parthenoi*), da fienden avanserte, ved å vise seg selv fra fjellet Ereboea. De gjorde følgelig så; og tallrike veltet de ned, dekket av kranser, og svingte deres ''thyrsi'' istedenfor spyd. Galauros, skremt av deres antall, som han istedenfor å være kvinner trodde var menn, ga beskjed om å trekke seg tilbake...»

:«Argaios som således hadde fått seier uten å risikere slag, reiste et tempel for Dionysos Pseudanor...»

## Referanser


## Litteratur
* Herodotos: *Historier*, 8, 139.
* Hieronymus: Chronicon (Merton-manuskriptet), Folio 83 recto.
* Junianus Justinus, 7, 2.
Francisco de Paula Rodrigues Alves

**Francisco de Paula Rodrigues Alves** (1848–1919), var en brasiliansk politiker og Brasils femte president, i årene 1902–1906. Han ble gjenvalgt senere, men døde som offer av spanskesyken før han kunne tiltre.

## Referanser
Den østerrikske forskningsstasjon Jan Mayen

**Den østerrikske forskningsstasjon Jan Mayen** (tysk: *Österreichische Polarstation Jan Mayen*) var en forskningsstasjon som ble oppført av en østerriksk-ungarsk vitenskapelig ekspedisjon til Jan Mayen i Polaråret 1882–1883.

Stasjonen lå like sør for Nordlaguna på nordøstsiden av Maria Muschbukta.

## Referanser
Francisco Javier Beltrán

**Francisco Javier Beltran Manero** (født 5. november 1972 i Madrid) er en spansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Han begynte med boccia i 1988, og debuterte internasjonalt ved EM i boccia 1993. 

## Karriere
Manero deltok ved sine første paralympiske leker ved paralympiske sommerleker 2000 i Sydney. Her fikk han bronse individuelt, etter seier 6-0 over portugisiske Antonio Marques i bronsefinalen. I lagkonkurransen i klassen BC1-2 fikk Spania sølv, etter finaletap 6-7 mot Sør-Korea.

Manero kom på 4.-plass ved Verdenscupen i boccia 2003 i Christchurch på New  Zealand. Her tapte han bronsefinalen mot danske Henrik Jørgensen. I samme mesterskap fikk Spania sølv, bak Portugal. Ved Paralympics 2004 kom han på 6.-plass individuelt, etter tap 2-3 for Roger Aandalen i kvartfinalen, mens Spania tok paralympisk bronse i lagkonkurransen (BC1-2), etter at de slo Storbritannia 7-5 i bronsefinalen. Her spilte Beltran sammen Antonio Cid, Pedro Cordero og José Javier Curto. Han kom på 25.-plass ved EM i boccia 2005, men igjen greide Spania medalje, denne gangen fikk de bronse. Ved VM i boccia 2006 fikk han sølvmedalje individuelt, bak sin landsmann José Vaquerizo, mens det Spanske laget her kom på 7.-plass. Ved utgangen av 2006 var han dermed rangert som nummer 3 i verden i klassen BC1. 

Ved paralympiske sommerleker 2008 i Beijing ble han slått ut i kvartfinalen, der han tapte for Antonio Marques. I lagkonkurransen fikk Spania igjen bronse, der Manero spilte sammen José Vaquerizo, Manuel Ángel Martín Perez og Pedro Cordero. 

Ved EM i boccia 2009 fikk han bronse individuelt. Han vant alle tre kampene i gruppespillet, slo ut Roger Aandalen i kvartfinalen, men tapte semifinalen 1-5 mot britiske David Smith. I bronsefinalen vant han 3-1 over portugisiske Antonio Marques. Også i lagkonkurransen (BC1-2) fikk Spania bronse, her vant de bronsefinalen 6-2 over Irland. I tillegg til Beltran bestod det spanske laget av Pedro Cordero, Manuel Martìn og José Javier Curto. Året etter deltok han ved VM i boccia 2010 i Lisboa. Igjen vant han sine tre kamper i gruppespillet, men ble slått ut i 1/16-finalen, der han tapte for sørkoreanske Ji Kwang-min. Han endte dermed på 17.-plass individuelt. Bedre gikk det i lagkonkurransen, der Spania fikk bronse, etter seier 10-5 mot Irland i bronsefinalen. 

Med 28.-plass individuelt og sølv i lagkonkurransen ved Verdenscupen i boccia 2011 var han rangert som nummer 28 i verden i sin klasse ved utgangen av 2011.

Ved Paralympiske sommerleker 2012 i London deltok han ikke individuelt. I lagkonkurransen tapte Spania begge sine to kamper i gruppespillet, og gikk ikke videre til finalespillet.

## Referanser


## Eksterne lenker
* Profil hos IPC
* London 2012 - Francisco Beltran Manero
* London 2012 - Athletics - Boccia (resultater PL 2012)
* Profil hos den spanske paralympiske komité
Bert De Backer

**Bert De Backer** (født 2. april 1984) er en profesjonell belgisk landeveissyklist. Han sykler for det profesjonelle, franske laget Vital Concept. 

Han la opp etter 2021-sesongen.

## Meritter

;2002
:3.-plass, Omloop Het Nieuwsblad Junior
;2003
:8.-plass, Omloop van het Houtland
;2007
:GP Van De Stad Geluwe
;2008
:1. etappe, Tour de la Province de Namur
:Zellik-Galmaarden
;2011
:Poengtrøya, Tredagers i De Panne
;2013
:Grote Prijs Jef Scherens

## Referanser


## Eksterne lenker
*
Skotterud stasjon

**Skotterud stasjon** er en jernbanestasjon på Kongsvingerbanen i Eidskog i Innlandet. 

Stasjonen ble åpnet som lastespor i 1865 da Grensebanen, i dag del av Kongsvingerbanen, ble tatt i bruk. I 1874 ble den oppgradert til stoppested, og i 1890 til stasjon. I 1967 ble den fjernstyrt. Persontrafikken ble nedlagt i 1990. Stasjonen brukes siden som kryssingsspor for tog med en maksimal lengde på 478 m.

Stasjonens vanntårn er vernet av Jernbaneverket.

Stasjonen var utgangspunkt for Vestmarkabanen, denne hadde persontrafikk til 1931 og ble nedlagt 1965. 

Den 1. oktober 2010 sporet et tog av ved Skotterud, og minst 40 personer ble skadet. Stasjonsbygningen brant natt til 20. august 2011. Den er siden satt i stand igjen. 4. mai 2018 brant pakkhuset ned..

## Referanser


## Litteratur
* 
* 

## Eksterne lenker
* 

* Norske jernbanestasjoner om Skotterud stasjon
Matrand stasjon

**Matrand stasjon** er en jernbanestasjon på Kongsvingerbanen i Eidskog i Innlandet. Stasjonen ble åpnet som *Eidsskog stasjon* i 1865 da Grensebanen, i dag del av Kongsvingerbanen, ble tatt i bruk. Den fikk navnet Matrand 1913. I 1967, 102 år senere, ble den fjernstyrt. Persontrafikken ble nedlagt 1990 og brukes siden som kryssingsspor. Stasjonen er fredet, sammen med betjentboligen fra 1869.

## Litteratur
* 
* 

## Eksterne lenker

*
Reinardt Janse van Rensburg

**Reinardt Janse van Rensburg** (født 3. februar 1989) er en profesjonell sørafrikansk landeveissyklist. 

Han er ikke i slekt med den sørafrikanske syklisten Jacques Janse van Rensburg. 
## Meritter

;2010
:1. etappe, Tour of Rwanda
;2011
:2. etappe, Tour du Maroc
:2. etappe, Herald Sun Tour
;2012
: Nasjonal mester på tempo
:Sammenlagt, Tour du Maroc
::4 etappeseiere
:Sammenlagt, Tour de Bretagne
::4. etappe
:Sammenlag, Ronde van Overijssel
::Prologen
:Sammenlagt, Circuit de Wallonie
::2. etappe
:Ronde van Zeeland Seaports
:Poengtrøya, Volta a Portugal
::Prologen og 10. etappe
:Cape Argus Cycle Race
:94.7 Cycle Challenge
;2013
:2.-plass, Clásica de Almería
:Binche-Tournai-Binche - Mémorial Frank Vandenbroucke
;2016
:Sammenlagt, Tour de Langkawi
;2017
: Nasjonal mester i landeveisritt
;2022
: Nasjonal mester i landeveisritt

## Referanser


## Eksterne lenker
* 
* 
* Reinardt Janse van Rensburg på Twitter
Ramon Sinkeldam

**Ramon Sinkeldam** (født 1989) er en nederlandsk tidligere profesjonell landeveissyklist. Han la opp etter 2024-sesongen.

## Meritter

;2007
: Nasjonal Junior-Mester Sykkelcross
;2011
:Paris - Roubaix U23
:Ronde van Limburg
: Nasjonal U23-Mester Landevei
;2012
:5. og 8. etappe, Tour of Hainan
;2014
:2. etappe, World Ports Classic
;2015
:Garmin Velothon Berlin
;2017
: Nederlandsk mester i landeveisritt

## Referanser


## Eksterne lenker
*
François Parisien

**François Parisien** (født 27. april 1982) er en canadisk tidligere profesjonell landeveissyklist.

## Meritter

;2005
: Nasjonal Mester Landevei
;2008
:5.-plass, US Air Force Cycling Classic
;2009
:2.-plass sammenlagt, Vuelta a Cuba
::2. etappe (ITT)
;2010
:2. etappe, Vuelta Mexico Telmex 
:6.-plass sammenlagt, Tour de Beauce
;2012
:Sammenlagt, Tour of Elk Grove
:4.-plass, Tre Valli Varesine
:10.-plass, GP Cycliste de Québec
;2013
:5. etappe, Catalonia rundt

## Referanser


## Eksterne lenker
*
Venners nærhet

«**Venners nærhet**» er en norsk ballade som vant Melodi Grand Prix 1989, og som var Norges bidrag i Eurovision Song Contest samme år. Melodien er komponert av Inge Enoksen, mens Leiv Grøtte har skrevet teksten. Sangen framføres på norsk av Britt-Synnøve Johansen.

## Melodi Grand Prix
Sangen var en av 30 som ulike plateselskaper sendte inn til NRKs Melodi Grand Prix 1989. Ni av dem ble plukket ut til finalen i Stavanger Forum lørdag 11. mars 1989, og «Venners nærhet» var ett av disse bidragene. 

Sangen ble framført av Britt-Synnøve Johansen og var det tredje bidraget ut på scenen i Stavanger. Den var ett av tre bidrag som gikk videre til superfinalen, og sangen vant til slutt hele konkurransen med 62 poeng. Den ble dermed Norges bidrag til Eurovision Song Contest i Lausanne i Sveits.

## Eurovision Song Contest
Det norske bidraget var det åttende ut på scenen om kvelden 6. mai 1989, etter Storbritannias Live Report med «Why Do I Always Get it Wrong?», og før Portugals Da Vinci med «Conquistador». 

Da avstemningen var over, hadde «Venners nærhet» fått 30 poeng og ble nummer 17 av 22 deltakere.

## Om sangen
Sangen er en ballade som handler om kraften som et vennskap kan ha, selv om resten av verden er mot de vennene som sangen gjelder.

«Venners nærhet» fikk ikke mye positiv omtale i pressen, og Rolf Løvland mente låten ikke ville ha «nubbesjans» i den internasjonale finalen. «Det blir 17. plass!» sa Løvland til *VG.* Løvland fikk også helt rett – det norske bidraget ble nummer 17. Vinnermelodien havnet heller ikke på hitlistene, mens Jahn Teigens «Optimist», som også deltok i den norske finalen, lå fem uker på VG-lista med fjerdeplass som beste notering.

## Innspilling

## Referanser
Antipatridedynastiet

**Antipatridedynastiet** var et makedonsk dynasti (kongeslekt) som ble grunnlagt av Kassandros, sønn av Antipatros som var regent av Makedonia i tiden 321 f.Kr. og fram til 319 f.Kr.

Kassandros overtok regentskapet i 317 f.Kr. med militærmakt etter at faren Antipatros overraskende hadde gitt det videre til Polyperkon, en av Aleksanders hærførere. Kassandros fungerte som regent fram til 305 f.Kr. da han erklærte seg som konge. Han legitimerte sitt kongekrav ved å gifte seg med Thessalonike, halvsøster av Aleksander den store, og knyttet seg således til den tradisjonelle makedonske kongeslekten, argeadedynastiet. Samtidig hadde han ikke lenger behov for å være regent for Aleksanders sønn Aleksander IV eller hans mor Roxana. Han fikk dem begge myrdet, enten i 310 f.Kr. eller året etter.

Kassandros’ dynasti kom ikke til å vare særlig; i 294 f.Kr. ble det veltet av antigoniddynastiet, en slekt grunnlagt av Antigonos I Monofthalmos, en av de andre av Aleksanders hærførere og diadokene («etterfølgerne»). Medlemmene i dette dynastiet viste seg langt mer effektive og handlekraftige.

## Se også
* Konger av Makedonia
Johann Hari

**Johann Eduard Hari** (født 21. januar 1979 i Glasgow) er en britisk forfatter og journalist som på fast basis har skrevet artikler for *[[The Independent]]*, *[[The Huffington Post]]* og en rekke andre tidsskrifter. I 2015 utga han boken *Chasing the scream* etter å ha arbeidet med narkotikapolitikk, skadelig bruk av rusmidler og krigen mot narkotika i fire år. Hans TED-talk om samme tema er ett av de mest sette foredragene hos TED noensinne. I 2018 utga Hari boken *Lost Connections*, om angst og depresjon som samfunnsfenomen. 

###### Plagiatsak
Etter gjentatte anklager om plagiat ble han i 2011 suspendert fra *The Independent*. Han ble dessuten mistenkt for å ha skrevet ondsinnede artikler om sine kritikere på Wikipedia, der han opptrådte anonymt. Det sistnevnte forholdet har han senere innrømmet. I 2008 mottok han som yngste prisvinner noensinne Orwell-prisen for fremragende politisk journalistikk, men avsløringene om plagiat førte til at han måtte levere tilbake prisen i 2011. Samme år sa han opp stillingen i *The Independent*. 

###### Andre utmerkelser

* *Newspaper Journalist of the Year* ved Amnesty International Media Awards 2010 for artikkelen *Congo's tragedy: the war the world forgot*.
* Martha Gellhorn Prize for Journalism 2010
* *Journalist of the Year* ved Stonewall Awards, 2009
* *Cultural Commentator of the Year* ved Comment Awards 2009
* Author of *Story of the Year* ved Environmental Press Awards 2008
* *Newspaper Journalist of the Year* ved Amnesty International Media Awards 2007 for artikkelen *The dark side of Dubai*.
* *Young Journalist of the Year* ved the British Press Awards i 2003
* *Student News Journalist of the Year* i *[[The Times]]* i 2000

## Referanser

## Eksterne lenker
* 
*
Bergen Mødrehjem

**Bergen Mødrehjem** kom i drift våren 1904 og var et tilbud til gravide, hjemløse kvinner. Her kunne kvinnene bo de siste månedene av svangerskapet og så lenge de ammet barna sine. Mødrehjemmet leide en leilighet med åtte værelser i Nygårdsgaten 46, og hadde plass til 10–12 mødre med barn. Hjemmet var en privat institusjon og driften ble finansiert gjennom ulike private bidrag. Ildsjelene bak tiltaket var overlege Kjeldsberg og hans kone. Dr. Kjeldsberg var overlege ved Fødselsstiftelsen i Bergen, og så hvor vanskelig kvinner som ikke var gift hadde det etter fødselen. Konen var engasjert i arbeidet med å skaffe midler til driften.

I 1908 flyttet mødrehjemmet inn i de tidligere lokalene til Nordnes skole på Tollbodallmenning 10, og i 1909 ble det opprettet en egen spedbarnsavdeling på mødrehjemmet. I 1925 flyttet mødrehjemmet inn i en egen bygning på Olderhaugen på Paradis. Ansvaret for mødrehjemmet ble kommunalt i 1949, og ledelsen ble overført til det kommunale barnehjemsutvalget. Institusjonen skiftet nå navn til Bergen kommunale mødrehjem.

En del av fødslene skjedde på mødrehjemmet, og kvinnene ble på mødrehjemmet i barseltiden. Noen barn ble værende på hjemmet i påvente av adopsjon. Mødrehjemmet hadde en egen pleiebarnsavdeling hvor barna kunne være til de var 3 år. Det ble også utdannet barnepleiere ved institusjonen, det var i stor grad barnepleierelevene som tok seg av barna.

I 1980 overtok fylkeskommunen driften av mødrehjemmet og navnet ble igjen endret til Bergen Mødrehjem. Ved årsskiftet 1991/1992 fikk mødrehjemmet nye lokaler i Bønesstølen 13. Bergen Mødrehjem ble i 2005 slått sammen med Sudmannske foreldre og barn senter og går i dag under navnet Bergen barn og foreldre senter. 
 
## Arkivet
Bergen Byarkiv oppbevarer arkivmateriale fra mødrehjemmet for tidsperioden 1911–1980. Her er relativt få opplysninger om mødrene og deres barn. Inn- og utskrivingsbøkene dekker tidsperioden 1935–1953 og gir opplysninger om hvor lenge mødre og barn oppholdt seg på institusjonen. Det finnes pasientjournaler eller helsekort for årene 1942–1978. Disse gir opplysninger om barnas fødselsvekt, vektøkning, sykdommer, vaksinasjoner m.m. Hordaland fylkesarkiv har arkivmateriale fra etter 1981.  

## Eksterne lenker
* Bergen kommunale mødrehjem - oppslagsverket oVe, artikkel av Mona Nielsen, Bergen Byarkiv.
Bergens folkekjøkken

**Folkekjøkkenet** var en  kommunal bespisningsinnretning for fattige folk i Bergen, opprettet allerede i 1839. Bespisningsinnretningen holdt lenge til i Allehelgensgate 3, i lokalene til Arbeidsanstalten. I 1872 ble det reist en egen bygning i Musegaten (i dag Rådstuplass 5), ved siden av Magistratsbygningen eller Det annekterte Rådhus. Bespisningsinnretningen fikk nå navnet Bergens Folkekjøkken og utvidet virksomheten til også å levere dampkokt middagsmat til kunder som ikke var fattigunderstøttet. 

I 1922 ble Bergens Folkekjøkken slått sammen med det nye Bergen Folkehotell i de nyoppførte lokalene i Rosenkrantzgaten 7. Folkekjøkkenet leverte mat til byens institusjoner, men hadde også lokaler for matservering av publikum. Ved overgangen til skolefrokostordningen i 1932 ble folkekjøkkenets virksomhet gradvis nedtrappet. Forsorgsleveransene avtok og det ble etter hvert regulær restaurantvirksomhet. 
 
## Arkivet
I arkivet etter Hotell Rosenkrantz finnes det bl.a.forhandlingsprotokoller for Folkekjøkkenet tilbake til 1888. Protokollene inneholder opplysninger om varetilgang og priser, matleveranser, menyer, antall middagsserveringer, prislister m.m. I arkivet er det også foto fra kjøkkenet og kjøkkenstab. 

Det vil også være materiale om Folkekjøkkenet i arkivene etter Arbeidsanstalten, Bergen Magistrat og Rådmannen for 3. avdeling. I de trykte bystyreforhandlingene for Bergen er det bl.a. årsberetninger for årene 1890–1893 og 1898–1916, samt diverse saker vedr. Folkekjøkkenets bygninger og drift.
 
Arkivene er avlevert Bergen byarkiv.

## Se også
* Hotell Rosenkrantz 

## Eksterne lenker
* Folkekjøkkenet - oppslagsverket oVe, artikkel av  Mona Nielsen, Bergen Byarkiv.
Nye stjerner

**Nye stjerner** er en science fiction-antologi redigert av Johannes H. Berg og utgitt i Bokklubben Nova av Bok og Magasinforlaget i 1988. Antologien inneholder oversatte noveller som har vært publisert på engelsk i The Magazine of Fantasy and Science Fiction i løpet av tiåret 1975–1985.

## Innhold
* C.J. Cherry: *Kassandra*
* John Varley: *Langeren*
* Joe Haldeman: *Til Howard Hughes: Et beskjedent forslag*
* George Alec Effinger: *De fremmede som visste absolutt* alt
* Tanith Lee: *Rød som blod*
* Bruce Sterling: *Sverm*
* George R.R. Martin: *Ape-kuren*

## Referanser
Kropotkinfjellet

**Kropotkinfjellet** er et fjell mellom Skruisbreen og Sveigbreen sør i Sabine Land på Spitsbergen, Svalbard. Fjellet er 7,5 km langt og har to isdekte topper på henholdsvis 563 og 538 moh.

Fjellet er oppkalt etter den russiske geografen og politikeren fyrst Pjotr Aleksejevitsj Kropotkin (1842–1921). Han studerte kvartærgeologi i Sverige og Finland i 1871 og møtte der geologen Otto Torell og geologen, kjemikeren og botanikeren Hampus Adolf von Post, som også studerte kvartærgeologi.

## Referanser
IKT-hjelpemiddel

**IKT-hjelpemiddel** er et hjelpemiddel som inneholder datateknologiske komponenter, eller er et hjelpemiddel som tilpasser betjeningen av datamaskinen. Det kan også være et hjelpemiddel som tilpasser responsen fra datamaskinen. Begrepet brukes ofte i forbindelse med tilpasninger for mennesker med funksjonsnedsettelser. I den engelske litteraturen brukes det mest begrepet "Computer accessibility", selv om dette ikke er en én til én oversettelse. På norsk derimot har man brukt begrepet "assisterende teknologi" også om høyteknologiske eller datatekniske hjelpemidler, altså synonymt med IKT-hjelpemidler, mens på engelsk betyr "Assistive technology" hjelpemiddel generelt.

## Tekniske muligheter og begrensninger
Dagens teknologi gjør det mulig å finne en tilpasning til datamaskinen for nesten alle former for funksjonsnedsettelser. Den eneste betingelsen er at personen kan gi uttrykk for en viljestyrt handling som kan tolkes på en eller annen måte.

### Eksempler på betjeningshjelpemidler
* Spesialtastatur
** ulike ergonomisk utformede tastaturer
** tastaturemulering
* Alternative pekeredskaper, dvs. ulike ergonomisk utformede mus
* musemulering
** hodemus
** øyestyring
* talegjenkjenning

### Eksempler på tilpasset respons fra datamaskinen
* skjermleser med tilleggsutstyr
** leselist
** syntetisk tale eller tekst til talesystem

## Referanser


## Eksterne lenker
* NAV Kompetansesenter for tilrettelegging og deltakelse
Jeg – en maskin

**Jeg – en maskin** er en science fiction-antologi redigert av Bing & Bringsværd og utgitt som nummer 183 av Lanterne-bøkene under vignetten Lanterne science fiction av Gyldendal Norsk Forlag i 1973. Tema for antologien er forholdet mellom menneske, maskin og samfunn. Redaktørene har selv oversatt alle novellene fra engelsk, med unntak av Stanislaw Lems novelle som er oversatt via tysk fra polsk og Gunnar Forneheds som er oversatt fra svensk. Peter Haars har laget omslaget.

## Innhold
* Isaac Asimov: *Fornuft*
* Brian W. Aldiss: *Super-leker varer hele sommeren*
* Alfred Bester: *Herlige celsius*
* Stanisław Lem: *Eventyret om kong Murdas*
* Anne McCaffrey: *Skipet som sang*
* Walter M. Miller: *Stumtjener*
* Gunnar Fornehed: *Hva betyr databanker for Jensen?*
* David R. Bunch: *En liten pikes jul i Modernia*
* Hap Cawood: *Symkromokrati*
* Fredric Brown: *Svaret*

## Referanser
Hanne Marie Elmenhorst

**Hanne Marie Elmenhorst** (født 1914, død 1997 i Arendal) var en norsk velgjører, som ble hedret for sin innsats for norske krigsseilere i Calcutta under andre verdenskrig.

Elmenhorst reiste i 1938 til India, der mannen drev handelsfirma i Calcutta. Under andre verdenskrig arbeidet hun for norske sjøfolks velferd i byen. Hun var også engasjert i Indisk Røde Kors, da med krigsskadde. Elmenhorst ble i 1946 hedret med Haakon VIIs Frihetskors for sin innsats. 

I 1960 var hun i Østerrike der hun var engasjert i en felles nordisk aksjon til støtte for arbeidet Østerrikes Røde Kors gjorde for flyktninger fra Øst-Europa.

Elmenhorst testamenterte omkring 20 millioner kroner til Frelsesarméen. Dette var den største enkeltgave organisasjonen i Norge da hadde mottatt.

## Referanser
Agardhdalen

**Agardhdalen** er en dal på østsida av Spitsbergen på Svalbard. Den ligger på overgangen mellom Sabine Land og Heer Land. Agardhdalen er en svært bred og flatbunnet u-dal, 13 km lang og 5–7 km bred. Den begynner ved Kropotkinfjellet og går i sørøstlig retning ned til Agardhbukta i Storfjorden. Ved Kropotkinfjellet ender store dalbreer som Sveigbreen, Elfenbeinbreen og Skruisbreen, og fra brefrontene renner smeltevannselver som etterhvert løper sammen og blir til Agardhelva, som renner videre i et sterkt forgreinet løp ned til Agardhbukta.

Dalen har navn etter den svenske botanikeren, professor Jacob Georg Agardh (1813–1901), som arbeidet med materiale fra de svenske Spitsbergenekspedisjonene.

## Referanser
Agardhelva

**Agardhelva** er ei elv på Spitsbergen på Svalbard. Den renner gjennom Agardhdalen og er rundt 15 kilometer lang. Elva danner skillet mellom Sabine Land og Heer Land.

Agardhelva starter fra Sveigbreen, sør for Kropotkinfjellet, lengst nordvest i Agardhdalen. Den får også et stort tilløp fra Elfenbeinbreen på nordsida av Kropotkinfjellet. Agardhelva ligger i en bred, flatbunnet dal med mye løsmasser, og elva brer seg utover i et sterkt forgreinet elveløp som stadig endrer seg. På enkelte steder er elveløpet nærmere en kilometer bredt. Elva munner ut i Agardhbukta.

Elva er oppkalt etter den svenske botanikeren professor Jacob Georg Agardh (1813–1901), som arbeidet med materiale fra de svenske Spitsbergenekspedisjonene.

## Referanser
Nilo Procópio Peçanha

**Nilo Procópio Peçanha** (1848–1924) var en brasiliansk politiker og Brasils sjuende president, i årene 1909–1910.

## Referanser
Og jorden skal beve

**Og jorden skal beve** er en science fiction-antologi redigert av Bing & Bringsværd og utgitt som nummer 72 av Lanterne-bøkene under vignetten Lanterne science fiction av Gyldendal Norsk Forlag i 1967. Novellene i antologien har den tredje verdenskrig som felles tema. Redaktørene har selv oversatt alle novellene og organisert dem som om de var en roman - med anbefaling om å lese dem i rekkefølgen de har fått i boka.

## Innhold
* Isaac Asimov: *Helvetes ild* (Hell Fire)
* Fredric Brown: *Våpenet* (The Weapon)
* William Tenn: *Noahs slektsledd* (Generation of Noah)
* Theodore Sturgeon: *Roser i torden* (Thunder and Roses)
* Ray Bradbury: *Smilet* (The Smile)
* Richard Matheson: *De dødes dans* (Dance of the Dead)
* Poul Anderson: *Dyrets merke* (Twilight World: Prologue)
* Arthur C. Clarke: *Forbannelsen* (The Curse)
* Ray Bradbury: *Rollebytte* (The other Foot)
* Arthur C. Clarke: *Vi glemmer ei deg, O Jord -* (...If I forget thee, oh Earth...)
* John Christopher: *Det siste og det første* (Begin again)
* Richard Matheson: *Mannen som skapte verden* (The Man who made the World)

## Referanser
Rudolftoppen

**Rudolftoppen** er et fjell sørvest på øya Jan Mayen. Det har en høyde på 769 meter over havet og er det nest høyeste fjellet på Jan Mayen, etter Beerenberg. Fjellet har navn etter kronprins Rudolf av Østerrike.

## Referanser
Pistolgrep

**Pistolgrep** er den delen av et skytevåpen, hvor skytteren griper og holder med skytehånden. Pistolgrepet er plassert slik at pekefinger lett skal kunne flyttes mellom å ligge innenfor eller utenfor våpenets avtrekkerbøyle for å betjene avtrekkeren, mens våpenet holdes med de resterende fingrene. Våpenets sikring er ofte plassert ved pistolgrepet, gjerne tilgjengelig for tommelfingeren.

Et pistolgrep kan være laget av tre, laminert treverk, metall eller kunststoffer som nylon og glassfiberarmert plast, gjerne med en gummiert overflate for bedre grep. Grepet kan ha nettskjæring eller annen overflate for bedre grep. 

Pistoler og revolvere har som regel bare pistolgrepet for å holde våpenet, og mangler slik sett de øvrige delene av et skjefte som kan finnes på langvåpen (for eksempel forskjefte og skulderkolbe). På norsk brukes også skjefte noen ganger for å referere til pistolgrepet på håndvåpen (pistoler og revolvere). For eksempel kalles grepsplater for pistoler og revolvere ofte for skjefteplater.

På et rifle- og haglegevær vil pistolgrepet vanligvis være del av kolben, altså den bakre delen av skjeftet. En rekke rifler og hagler har rett kolbehals, også kalt semi-pistolgrep. Fram til midten av 1800-tallet var det også vanlig å ha en enkelt sylindeformet pistolgrep som forbandt kolben med resten av skjeftet. Denne formen for skjefting er vanlig på flintlås-musketter og brukes fortsatt på enkelte hagler, og kalles da «rett skjefte» eller «engelsk skjefte».

Da håndtaket som et pistolgrep gir er hensiktsmessig for stødig og trygg håndtering av et våpen har pistolgrepet også blitt kopiert til en rekke verktøy. Boremaskin og sag er eksempler, men også limpistol og spikerpistol.

## Se også
* Skjefte
** Geværkolbe, bakre del av skjeftet.
* Glidekasse
* Pipe
Tider skal komme

**Tider skal komme** er en science fiction-antologi redigert av Bing & Bringsværd og utgitt som nummer 103 av Lanterne-bøkene under vignetten Lanterne science fiction av Gyldendal Norsk Forlag i 1968. Antologien inneholder seksten fremtidsnoveller - både utopiske, dystopiske og satiriske elementer er med.

## Innhold
* Wayland Young: *Fritt valg* *The Choice*)
* Kit Reed: *Judasbomben* (*Judas Bomb*)
* Ann Warren Griffith: *Fengslet publikum* (*Captive Audience*)
* Robert Sheckley: *...og resten i små, månedlige rater* (*Cost of Living*)
* Jack Vance: *De hjemløse* (*DP!*)
* Alice Glaser: *Det er en tunnel i din fremtid* (*The Tunnel Ahead*)
* Frederik Pohl: *Sannheten om Lykke-gummi* (*What to do till the Analyst comes*)
* Robert Sheckley: *I skuddet* (*Prize of Peril*)
* Shel Silverstein: *Morfose* (*The Distortion*)
* Ray Bradbury: *Morderen* (*The Murderer*)
* Kurt Vonnegut: *Harrison Bergeron* (*Harrison Bergeron*)
* Harlan Ellison: *«Gråt og be, Klovn!», sa Tikktakk-mannen* (*«Repent, Harlequin!», said the Ticktockman*)
* Charles Beaumont: *De vakre menneskene* (*Beautiful People*)
* Stuart Friedman: *Skapt for hverandre* (*Beautiful, Beautiful, Beautiful*)
* Will Worthington: *Det søte liv* (*Plenitude*)
* Arthur C. Clarke: *Et problem for historikere* (*History Lesson*)

## Referanser
Hermes da Fonseca

**Hermes Rodrigues da Fonseca** (født 12. mai 1855 i São Gabriel, død 9. september 1923 i Petrópolis), var en brasiliansk marskalk, politiker og Brasils åttende president, i årene 1910–1914.

## Referanser
Boniface Tshosa Setlalekgosi

**Boniface Tshosa Setlalekgosi** (1927–2019) var en katolsk biskop. Setlalekgosi var biskop i det katolske bispedømmet Gaborone i Gaborone i Botswana fra 1981 til 2009.

Setlalekgosi ble ordinert til prest i 1963. Han etterfulgte Urban Charles Joseph Murphy som den andre katolske biskop i bispedømmet og i Botswanas historie.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1873–1973) *19330
* Biskop Alfredo Poledrini (1914–1980) *1965
* Erkebiskop Peter Fanyana John Buthelezi O.M.I. (1930–1997) *1972
* Biskop *Boniface Tshosa Setlalekgosi*

## Referanser
Filip I av Makedonia

**Filip I** (gresk: Φίλιππος Α'; død 602 f.Kr.) var en tidlig konge av Makedonia som tilhørte argeadedynastiet. Han var sønn av Argaios I og ble konge i 640 f.Kr. ved sin fars død. 

Hans navn Filip, egentlig *Filippos* (gresk: Φίλιππος), er dannet av φίλος, «venn», + ἵππος, «hest», det vil si en hestevenn. Makedonerne drev hesteavl og fikk fram større og sterkere hester som fikk betydning for deres etter hvert overlegne kavaleri.

Som konge ble det nevnt at Filip var både vis og modig. Han sto imot jevnlige invasjoner fra illyrere, men ble til sist drept i et slag mot dem. Hans kongedømme ble arvet av hans sønn Aeropos I som da var spedbarn. Navnet på hans hustru er ikke kjent.

## Litteratur
* Herodotos: *Historier*, 8, 139.
* Hieronymus: *Chronicon (Merton-manuskriptet)*, 85 recto–Folio 88 recto.
* Junianus Justinus, 7, 2.
NRJ

**NRJ** har flere betydninger

* NRJ Norge, norsk radiokanal fra Bauer Media.
* NRJ Group, et fransk kringkastingsselskap som driver radiostasjoner, som blant annet sender i Norge.
* Norske Regnskaber og Jordebøger fra det 16de Aarhundrede refereres gjerne til som NRJ i kildehenvisninger, for eksempel i Oluf Ryghs Norske Gaardnavne
* *[[Northern Rhodesia Journal]]*
Sebastian Lander

**Sebastian Lander** (født 1991) er en profesjonell dansk bane- og landeveissyklist. Han sykler for danske Team Trefor–Blue Water etter to sesonger i UCI WorldTourlaget BMC Racing Team.

## Meritter

;2007
:Ungdoms-OL, Landevei 
;2008
:2. etappe, Giro delle Toscana
:2. etappe, Trofeo Karlsberg
:Sammenlagt, GP Général Patton 
::1. etappe
:Trofeo Comune Vertova
;2009
:Prologen, Tre Ciclistica Internazionale Bresciana
;2010
:1. etappe, Coupe des nations Ville Saguenay
;2012
:4. etappe, Coupe des nations Ville Saguenay
: Nasjonal Mester Landevei

## Referanser


## Eksterne lenker
* 
*
Super Nova

**Super Nova** er en science fiction-antologi redigert av Terje Wanberg og utgitt i Bokklubben Nova av Bok og Magasinforlaget i 1983. Per H. Andersen har oversatt novellene, som er hentet fra det amerikanske magasinet *[[Analog Science Fiction and Fact|Analog]]*. Omslaget er en tegning av Thore Hansen.

## Innhold
* Don A Stuart: *Skumring*
* A.E. van Vogt: *Det fjerne Centaurus*
* Chad Oliver: *Overføring*
* Stanley Schmidt: *Profeten"
* Ted Reynolds: *Kan disse ben bli levende?''

## Referanser
Larry Warbasse

**Lawrence «Larry» Warbasse** (født 1990) er en profesjonell amerikansk landeveissyklist. Han sykler for Tudor Pro Cycling Team.

## Meritter

;2011
:5.-plass, Liège-Bastogne-Liège U23  
:5.-plass sammenlagt, Tour de Berlin U23 
;2012
:5.-plass sammenlagt, Ronde de l'Isard d'Ariège
;2013
:Etappe 2a (TTT), Tour of Qatar
;2017
:4. etappe, Sveits rundt
:Amerikansk mester på landevei

## Referanser


## Eksterne lenker
* 
*
Nye Atlantis

**Nye Atlantis** er en science fiction-antologi utgitt i Bokklubben Nova av Bok og Magasinforlaget i 1982. Tittelen er hentet fra en av novellene i samlingen.

## Innhold
* Ursula K. Le Guin: *Nye Atlantis*
* Clifford D. Simak: *Marathonfotografiet*
* Norman Spinrad: *Ingen retning hjem*

## Referanser
Luka Mezgec

**Luka Mezgec** (født 27. juni 1988) er en profesjonell slovensk landeveissyklist. Han sykler for Mitchelton-Scott.

## Meritter

;2009
:Vzpon na Mohor 
;2010
:Sammenlagt, Coupe des nations Ville Saguenay
;2011
:1. etappe, Jadranska Magistrala
:Memorial Henryka Lasaka 
;2012
:5. etappe, Five rings of Moscow
:5 etappeseiere, Tour of Qinghai Lake
;2013
:5. etappe, Tour of Beijing
;2014
:Handzame Classic
:1., 2. og 5. etappe, Catalonia rundt
:21. etappe, Giro d'Italia
:1. etappe, Tour of Beijing
;2015
:2. etappe, Tour du Haut Var
;2017
:2. etappe, Slovenia rundt
:Slovensk mester i landeveisritt
:Veenendaal-Veenendaal Classic
;2019
:2. etappe, Tour of Slovenia
:2. og 5. etappe, Polen rundt

## Referanser


## Eksterne lenker
* 
*
Evigskogen

***Evigskogen*** er en fantasy-antologi utgitt i Bokklubben Nova av Bok og Magasinforlaget i 1990 med Ingar Knudtsen som redaktør og bidragsyter. Alle bidragene er originale, norske noveller i genren.

## Innhold
* Trond Buland: *Kunstneren*
* Øyvind Myhre: *Silbury Hill*
* Marry Ailonieida Somby: *Heyoke visitt*
* Jahn-Arill Skogholt: *Bardens dotter, Guds mor*
* Willy Ustad: *Ulv av vårt blod*
* Bente Lohne: *Speilgalleriet*
* Dag Ove Johansen: *Gutten fra Jiebmakuota*
* Einar Gjærevold: *Isens veg*
* Gunvor Andbo Nygaard: *Havfruen*
* Ailo Gaup: *Slik snakket sola til ham*
* Liv Margareth Alver: *Ludmillas favn*
* Ingar Knudtsen: *Gjenfødt*

## Utgivelsesdetaljer
1990, Bok og Magasinforlaget, ISBN 8290387253

## Se også
Andre antologier av norsk science fiction og fantasy:
**[[Malstrøm (antologi)|Malstrøm]]* (Gyldendal Norsk Forlag 1972)
**[[Nazar 4: Dragsug]]* (Gyldendal Norsk Forlag 1977)
**[[Siste reis (antologi)|Siste reis]]* (Bok og Magasinforlaget 1983)
**[[Asterveg]]* (Bok og Magasinforlaget 1989)

## Referanser